****

HRVATSKA UDRUGA RAVNATELJA

OSNOVNIH ŠKOLA

10 040 Zagreb, sv. Leopolda Mandića 55

E-mail: [tajnistvo@huros.hr](mailto:tajnistvo@huros.hr)

Zagreb, 10. lipnja 2021. g.

**ZAPISNIK**

sa 33. sjednice Predsjedništva i Nadzornog odbora Hrvatske udruge ravnatelja osnovnih škola (dalje u tekstu: Udruga HUROŠ) održane online putem Carnet edumeet dana, 28. 05. 2021.

Sjednici su prisutni sljedeći članovi Predsjedništva udruge HUROŠ:

Nikica Mihaljević, Boro Šarušić, Ana Blagović, Maja Morić, Antonija Mirosavljević, Biserka Ščurić, Mario Dominković, Đuro Baloević, Marita Guć, Silvana Bjelovučić , Vinko Grgić, Biserka Matić Roško, Kristina Furkes, Karmen Hans Jalšovec, Dušica Vunić, Irmelina Sabljić, Josip Pope, Maja Škraba, Miro Alilović

Nadzorni odbor: Zdravko Dominik, Renata Gudelj

Tajništvo: Hrvoje Kuprešak, odvjetnik i Matea Kršić, vježbenica

Odsutni članovi Predsjedništva: Tomislav Polanović, Ivica Radošević, Josip Prološčić, Davor Barić, Josip Petrović, Jure Mišković, Ilija Pavić

Odsutni član Nadzornog odbora: Davorka Parmać

**DNEVNI RED:**

**1. USVAJANJE ZAPISNIKA SA ZADNJE SJEDNICE,**

**2. ODGOVOR UREDA ZA OPĆU PRAVU, SEKTOR ZA UDRUGE I ZAKLADE GRADA ZAGREBA**

**3. ORGANIZACIJA ONLINE IZBORNE SKUPŠTINE - HODOGRAM**

**4. IZMJENE I DOPUNE POSLOVNIKA O RADU SKUPŠTINE**

**5. PREDLAGANJE RADNIH TIJELA**

**a) organizacijski odbor**

**b) zapisničarka i dva ovjerovitelja zapisnika**

**c) verifikacijsko povjerenstvo**

**d) kandidacijsko povjerenstvo**

**e) izborno povjerenstvo**

**6. IZBOR PREDSJEDNIKA I 3 ČLANA NADZORNOG ODBORA**

**7. RAZNO**

Prije početka online sjednice gosp. Nikica Mihaljević obavijestio je sve prisutne članove Predsjedništva i Nadzornog odbora da je preminula ravnateljica OŠ Remete iz Zagreba, kolegica Brankica Hercigonja koja je također bila aktivna članica udruge HUROŠ te je rado pomagala novim članovima udruge. Počivala u miru Božjem!

Uvodno, gosp. Nikica Mihaljević srdačno je pozdravio sve nazočne članove Predsjedništva i Nadzornog odbora koji su pristupili prvoj online sjednici. Također, predsjednik udruge izvještava sve nazočne i posebno pozdravlja novu predsjednicu ogranka Koprivničko križevačke županije kolegicu Kristinu Furkeš koja je izabrana umjesto kolege Ivana Jakovića. Pozdravlja i kolegu Josipa Popea iz Primorsko goranske županije kao zamjenika umjesto kolegice Sandre Krpan.

Utvrđuje se da je Matea Kršić zapisničar sjednice i da je gosp. Nikica Mihaljević izložio dnevni red koji je jednoglasno prihvaćen od strane nazočnih članova Predsjedništva i Nadzornog odbora udruge HUROŠ.

**1. USVAJANJE ZAPISNIKA SA ZADNJE SJEDNICE**

Utvrđuje se da je jednoglasno usvojen zapisnik sa 32. sjednice sjednice Predsjedništva i Nadzornog odbora udruge HUROŠ održane u Sisku..

**2. ODGOVOR UREDA ZA OPĆU PRAVU, SEKTOR ZA UDRUGE I ZAKLADE**

**GRADA ZAGREBA**

Sukladno zaključku s 32. sjednice Predsjedništva i Nadzornog odbora održane u Sisku poslali smo dopis Gradskom uredu za opću upravu, Sektoru za udruge i zaklade grada Zagreba u kojem smo zatražili pravno mišljenje da se sadašnjem predsjedniku i članovima Nadzornog odbor mandat produži zbog novonastale situacije izazvane pandemijom koronavirusa, obzirom da je mandat istekao 8. studenog 2020. godine. Gosp. Nikica Mihaljević upoznaje nazočne članove s odgovorom Gradskog ureda za opću upravu, Sektora za udruge i zaklade grada Zagreba, koji je u privitku s pozivom za online sjednicu dostavljen članovima Predsjedništva i Nadzornog odbora. U odgovoru se nalaže održavanje online izborne Skupštine te su date upute o održavanju s obzirom na to da je i dalje epidemiološka situacija takva da zbog pandemije koronavirusa nije omogućeno okupljanja svih članova udruge HUROŠ (753 člana) u živo.

Predsjednik udruge HUROŠ informira prisutne članove da naprosto nemamo drugog izbora nego da kao zadnja osoba ovlaštena za zastupanje udruge prema Statutu, sazove online izbornu Skupštinu prema uputi Gradskog ureda za opću upravu, Sektora za udruge i zaklade Grada Zagreba kako bi sve bilo u skladu sa Zakonom o udrugama, Statutom udruge i uputama Stožera civilne zaštite.

**3. ORGANIZACIJA ONLINE IZBORNE SKUPŠTINE**

Predsjednik udruge HUROŠ informira nazočne članove kako je Predsjedništvu i Nadzornom odboru uz poziv za sjednicu uputio odgovor Gradskog ureda za opću upravu, Sektora za udruge i zaklade grada Zagreba, pismo s objašnjenjem te Izjavu o suglasnosti članova za pokretanje, sazivanje i održavanja online izborne Skupštine. Upoznaje ih da je potrebna suglasnost natpolovične većine članova za održavanje online izborne Skupštine te da će se članovi moći registrirati isključivo preko osobnog identiteta Carnet-a \_\_\_\_\_\_\_\_\_\_@skole.hr.

Predsjednik HUROŠ-a informira da je imenovao Organizacijski odbor za pripremu i organizaciju te da je zatražio tehničku pomoć i podršku od Carnet-a za održavanje online izborne Skupštine sa većim brojem sudionika. Carnet je udovoljio zahtjevu i pružit će nam tehničku podršku te je za to ovlastio gosp. Hrvoja Lisca kao tehničara koji je ujedno i član Organizacijskog odbora. Izborna Skupština će biti organizirana na način da će svi ravnatelji iz Registra članova udruge HUROŠ koji imaju pristupnicu, plaćenu članarinu i ispunjenu Izjavu s osobnim identitetom dobiti poveznicu preko koje će moći sudjelovati u radu izborne Skupštine kako bi sve bilo regularno i u skladu sa Statutom udruge i s danim uputama Gradskog ureda za opću upravu, Sektora za udruge i zaklade grada Zagreba.

Također, informira kako će svim članovima udruge HUROŠ nakon održanog Predsjedništva i Nadzornog odbora uz Izjavu za suglasnost, poslati odgovor Gradskog ureda za opće poslove, Sektora za udruge i zaklade grada Zagreba te pismo s obrazloženjem u kojem su navedeni razlozi održavanja online Izborne skupštine.

Hodogram pripreme i organizacije online izborne Skupštine usvojen je jednoglasno, a datum održavanja utvrdit će se naknadno prema tehničkim mogućnostima Carnet-a o čemu će svi članovi pravodobno dobiti obavijest s materijalima za online izbornu Skupštinu.

**4. IZMJENE I DOPUNE POSLOVNIKA O RADU SKUPŠTINE**

Utvrđuje se da gosp. Nikica Mihaljević izvješćuje članove Predsjedništva i Nadzornog odbora udruge HUROŠ da se zbog izvanrednih okolnosti uzrokovanih pandemijom koronavirusa mora izmijeniti i dopuniti Poslovnik o radu izborne Skupštine s obzirom na to da online – virtualno održavanje Skupštine nije uređeno postojećim Poslovnikom Udruge..

**5. PREDLAGANJE RADNIH TIJELA**

Za radna tijela skupštine Predsjedništvo i Nadzorni odbor predlaže:

**Radno predsjedništvo** - tri člana: 1. **Boro Šarušić,** glavni tajnik, grad Zagreb,

2. **Vinko Grgić**, dopredsjednik, Međimurska županija 3 **Marita Guć**, član, Splitsko dalmatinska županija,

zapisničar će biti Matea Kršić, a predlaže se da ovjerovitelji zapisnika budu Jako Šuker i Željko Kelava iz Zagreba. Prijedlog je jednoglasno usvojen.

**Verifikacijskog povjerenstva** - tri člana:

1. **Davorka Parmać**, Istarska županija,

2. **Marija Rosandić**, Brodsko posavske županije

3. **Katica Skukan**, Zadarska županija

Prijedlog je jednoglasno prihvaćen.

**Kandidacijskog povjerenstva** - tri člana:

1. **Biserka Šćuric** član predsjedništva, grad Zagreba,

2. **Josip Pope**, Primorsko goranska županija

3. **Gordana Basar**, Karlovačka županija.

Prijedlog je jednoglasno prihvaćen.

Obzirom na to da će se izborna Skupština održati online, predlažu se također tri člana za **Izborno povjerenstvo:**

1. **Biserka Matić Roško**, član predsjedništva, grad Zagreb,

2. **Anton Jurkić**, Dubrovačko neretvanska županija

3. **Josip Jukić**, Osječko baranjska županija.

Prijedlog je jednoglasno usvojen..

**6. IZBOR PREDSJEDNIKA I 3 ČLANA NADZORNOG ODBORA**

Više članova Predsjedništva javlja se za riječ po pitanju provođenja online izborne Skupštine te smatraju da se izbori za novog predsjednika udruge i nove članove nadzornog odbora ne bi trebali održavati online (virtualno), a sve s obzirom na to da se radi o udruzi s velikim brojem članova zbog čega smatraju da bi se predstavljanje kandidata kao i izbori trebali provoditi uživo prema dosadašnjoj praksi. Prema mišljenju većine članova Predsjedništva i Nadzornog odbora u slučaju provođenja online (virtualne) Izborne skupštine, članovi udruge ne bi bili u dovoljnoj mjeri upoznati s kvalitetama pojedinih kandidata za koje bi potom trebali glasati.

Gospđa Antonija Mirosavljević najavila je svoju kandidaturu za predsjednicu Huroš-a kada se stvore uvijeti za izbornu skupštinu uživo. Isto tako smatra da dosadašnji predsjednik Nikica Mihaljević treba biti jedini kandidat na online izbornoj skupštini i da je on kandidat predsjedništva i da takvu poruku treba poslati ograncima.

Za riječ se javio gosp. Đuro Baloević koji je predložio sljedeće:

-    održavanje skupština županijskih ogranaka do kraja mjeseca lipnja 2021. godine

-     održati izbornu skupštinu HUROŠ-a online putem u petak, 2. ili 9. srpnja 2021. godine

-     redovni izbor predsjednika HUROŠ-a (po mogućnosti s više kandidata) na puni mandat održati čim se stvore uvjeti za održavanje skupštine uživo

-     do tada ići s online skupštinom HUROŠ-a sa samo jednim kandidatom (N. Mihaljević), privremeno do održavanja izborne skupštine uživo

Nakon kraće rasprave svi članovi Predsjedništva i Nadzornog odbora nazočni online sjednici zauzeli su stajalište da se u ovom prijelaznom periodu, dok se ne steknu uvjeti za održavanje Izborne skupštine u normalnim okolnostima u živo, članovima udruge predloži da se dosadašnjem predsjedniku udruge HUROŠ g. Nikici Mihaljeviću potvrdi novi mandat na mjesto predsjednika udruge. Nazočni članovi Predsjedništva i Nadzornog odbora takvo svoje stajalište obrazložili su činjenicom da se situacija s korona virusom poboljšava, a također naznačeno je da g. Nikici Mihaljeviću mandat ravnatelja u osnovnoj školi ističe za dvije (2) godine čijim istekom neće biti više u mogućnosti obnašati dužnost predsjednika udruge zbog čega će tada biti potrebno održati novu Izbornu skupštinu za koju članovi Predsjedništva i Nadzornog odbora smatraju i vjeruju da će biti moguće održati uživo prema dosadašnjoj ustaljenoj praksi.

Također se jednoglasno upućuje prijedlog članovima Skupštine da u istom prijelaznom razdoblju izaberu dosadašnje članove Nadzornog odbora, a to su::

1. Zdravko Dominik, grad Zagreb

2. Renata Gudelj, Splitsko dalmatinska županija.

3. Davorka Parmać, Istarska županija,

Zaključak

Svi nazočni članovi Predsjedništva i Nadzornog odbora udruge jednoglasno su se složili da svaki predsjednik ogranka obavijesti i informira članove svog ogranka o prethodno iznesenom stajalištu oko izbora predsjednika i članova nadzornog odbora smatrajući da je to najbolje rješenje za udrugu u ovom prijelaznom razdoblju.

Sa zaključkom se ne slaže gosp. Josip Petrović koji je naknadno dostavio pisani prigovor jer nije dobio poziv i materijale za sjednicu. Također misli da treba što prije sazvati izbornu Skupštinu i postavlja pitanje koji datum će biti izborna Skupština?

**7. RAZNO**

Utvrđuje se da pojedini članovi Predsjedništva udruge HUROŠ imaju pitanja u svezi zadnje donošene Odluke Predsjedništva i Nadzornog odbora a koja se odnosi na financijsku pomoć kolegama i kolegicama stradalima u potresima te da predsjednici ogranaka pogođenih potresom utvrđe točan broj ravnatelja čiji objekti su dobili crvene naljepnice i dostave popis ravnatelja članova udruge u tajništvo.

Također iznose problem u svezi uporabe i povrata tableta te traže da se sa strane udruge uputi dopis Ministarstvu znanosti i obrazovanja da u što kraćem roku donesu odluku i uputu o uporabi i povratu tableta. Predsjednik HUROŠ-a se obvezuje uputiti dopis Ministarstvom znanosti i obrazovanja u kojem će zatražiti da se prema školama pošalje jasna uputa oko povrata tableta učenika 8.-ih razreda.

Gospodin Nikica Mihaljević zaključuje sjednicu i zahvaljuje na sudjelovanju.

Sjednica je završila s radom u 13,00 sati.

ZAPISNIČAR:

Matea Kršić